आर्सनल हारेपछि सिटी उपाधि नजिक
आर्सनलले आइतबार ब्राइटनको हातबाट ३–० को स्तब्धपूर्ण हार बेहोरेपछि म्यानचेस्टर सिटी इंग्लिस प्रिमियर लिग उपाधिको नजिक पुगेको छ ।
लन्डन — आर्सनलले आइतबार ब्राइटनको हातबाट ३–० को स्तब्धपूर्ण हार बेहोरेपछि म्यानचेस्टर सिटी इंग्लिस प्रिमियर लिग उपाधिको नजिक पुगेको छ ।मिखेल आर्टेटाको टिमलाई स्तब्ध पार्दै ब्राइटनले दोस्रो हाफमा तीन गोल गरेको थियो । त्यसमा जुलिओ इसिसो, डेनिज उनडाभ र पेरभिस इस्टुपिनानले एक/एक गोल गरे । दोस्रो स्थानमा रहेको आर्सनल शीर्षको सिटी भन्दा चार अंकले पछाडि रहेको छ । आइतबार आर्सनलले नटिङघम फरेस्टको सामना गर्ने छ र त्यसमा पराजित रहे सिटीले लिग जित्ने छ ।त्यस अगाडि सिटीले एभरटनलाई ३–० ले हराएको थियो । ब्राइटनविरुद्ध आर्सनलको खराब प्रदर्शनपछि लिग उपाधि फेरि म्यानचेस्टरमै कायम रहने निश्चित जस्तै भएको छ । 